Քնարիկ Ալեքսանյան

Քնարիկ Անանիկի Ալեքսանյան (), հայ կենսաքիմիկոս, ուռուցքաբան։ Կենսաբանական գիտությունների դոկտոր (2000)։

Կենսագրություն 
1976 թվականին ավարտել է Երևանի բժշկական ինստիտուտը։ 1976-1984 թվականներին եղել է Երևանի բժշկական ինստիտուտի ավագ գիտաշխատող, 1984 թվականից աշխատում է Ուռուցքաբանության գիտական կենտրոնում, 2000 թվականից՝ կլինիկակենսաքիմիական լաբորատորիայի վարիչ։ ՀՀ կենսաքիմիկոսների ընկերակցության (1976 թվականից), Ուռուցքաբանների ընկերակցության նախագահության (1984 թվականից) անդամ։

Աշխատանքները վերաբերում են ուռուցքածնությանը և ուռուցքների աճի մեխանիզմներին, ուռուցքային տեղորոշակետերի (մարկերներ), լիպիդային գերօքսիդման, անոթաառաջացման (անգիոգենեզ), քաղցկեղի բուժման և կանխարգելման խնդիրներին։

Անդամակցություն 
 ՀՀ կենսաքիմիկոսների ընկերակցության անդամ (1976 թվականից)։
 Ուռուցքաբանների ընկերակցության նախագահության անդամ (1984 թվականից)։

Ծանոթագրություններ  

Հայ կենսաքիմիկոսներ
Հայ ուռուցքաբաններ
Կենսաբանական գիտությունների դոկտորներ
Երևանի պետական բժշկական համալսարանի շրջանավարտներ